Deep Blue Something

**Deep Blue Something** ― американска рок-група позната по хит-синглот од 1995 година „Breakfast at Tiffany's" од нивниот втор албум *Home*.

## Историја
Групата била основана во 1991 година во Дентон, Тексас, од браќата Тод и Тоби Пајпс, тогашни студенти на Универзитетот во Северен Тексас. Браќата ги ангажирале тапанарот Џон Киртланд и гитаристот Клеј Бергус. Името „Deep Blue Something“ било изведено од репликата од „Ziggy Stardust“ од Дејвид Боуви.

Бергус ја напуштил групата пред таа да започне со снимање на првиот албум, 1*1th Song*. Групата самостојно го издала албумот во 1993 година. Кирк Татом ѝ се придружил на групата по објавувањето на албумот. Во 1994 година, групата го издала вториот албум, *Home*, преку независната издавачка куќа Brando Records. *Home* бил реиздаден една година подоцна од големата издавачка куќа Interscope Records. Синглот „Breakfast at Tiffany's“ се искачил на петто место на ''Billboard'' Hot 100 и до врвот на топ-листата во Обединетото Кралство.  Според Тод Пајпс, текстот на песната бил инспириран од изведбата на Одри Хепберн во играниот филм *[[Празник во Рим]]*, но тој сметал дека филмот од Хепберн *[[Појадок кај Тифани]]* е подобар како наслов за песната.

Кон крајот на 1995 година, Татом ја напуштил групата и Бергус се вратил на неговата улога како гитарист. Групата работела на нивниот трет албум под наслов *Byzantium*, кој требало да биде издаден во 1996 година. Сепак, Deep Blue Something се соочиле со правни проблеми поради авторски права на *11th Song* и „Breakfast at Tiffany's“. Иако спорот бил решени, Interscope го одложиле издавањето на албумот. Interscope го издала албумот во 1998 година, но само во Јапонија.

Групата ја тужела издавачката куќа Interscope и добила ослободување од нивниот договор. Тие потпишале со Aezra Records, независна издавачка куќа со седиште во Феникс. Нивниот истоимен албум, кој содржел пет песни од *Byzantium*, бил издаден од Aezra во 2001 година.  По објавувањето на албумот, членовите на групата меѓусебно „се оддалечиле“, и повеќе од една деценија работеле на одделни проекти.

Во 2014 година, Тод Пајпс на Инстаграм објавил фотографија во која најавил дека членовите на групата се повторно заедно и работат на нов проект, за кој на крајот се испоставило дека е EP под наслов *Locust House*.    ЕР-то било објавено како дигитално преземање на 29 јуни 2015 година.

## Членови
* Клеј Бергус – акустични и електрични гитари, придружни вокали (1991–1992, 1995–2001, 2014–сега)
* Џон Киртланд – тапани, перкусии (1991–2001, 2014–сега)
* Тоби Пајпс – акустични и електрични гитари, водечки и придружни вокали (1991–2001, 2014–сега)
* Тод Пајпс – бас гитара, водечки и придружен вокал (1991–2001, 2014–сега)
* Кирк Татом – акустични и електрични гитари, придружни вокали (1993–1995, 2014–сега)

## Дискографија
### Студиски албуми
* *11th Song* (1993)
* *Home* (1995)
* *Byzantium* (1998)
* *Deep Blue Something* (2001)
* *Byzantium* (2007)

### Синглови
* *Breakfast at Tiffany’s* (1996)
* *Josey* (1996)

## Наводи

Категорија:Музички групи основани во 1991 година
Категорија:Музички групи распаднати во 2001
Категорија:Музички групи возобновени во 2014
Категорија:Музички групи од Тексас
Категорија:Американски алтернативен рок музички групи